CPN แจ๋ว! รายได้เพิ่มขึ้นหนุนกำไร Q3/59 โต 29%
CPN แจ๋ว! กำไร Q3/59 โต 29% มาที่ 2.34 พันลบ. จากปีก่อนกำไร 1.82 พันลบ. หลังรายได้จากการให้เช่าและบริการ-รายได้จากการขายอาหารและเครื่องดื่มพุ่ง ขณะที่ 9เดือนแรกกำไรอยู่ที่ 7.03 พันลบ. เพิ่มขึ้น 18% จากปีก่อนกำไร 5.97 พันลบ.
8 พ.ย. 2559

บริษัท เซ็นทรัลพัฒนา จำกัด (มหาชน) หรือ CPN รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 2.34 พันล้านบาท หรือมีกำไรสุทธิ 0.52 บาทต่อหุ้น เพิ่มขึ้น 29% จากช่วงเดียวกันของปีก่อนที่มีมีกำไรสุทธิ 1.82 พันล้านบาท หรือมีกำไรสุทธิ 0.40 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการให้เช่าและบริการ รวมทั้งรายได้จากการขายอาหารและเครื่องดื่มเพิ่มขึ้น
ขณะที่ผลการดำเนินงานช่วง 9 เดือนแรกมีกำไรสุทธิ 7.03 พันล้านบาท หรือ 1.57 บาทต่อหุ้น เพิ่มขึ้น 18% จากช่วงเดียวกันของปีก่อนที่มีกำไรสุทธิ 5.97 พันล้านบาท หรือ 1.33 บาทต่อหุ้น